Scamander

Scamander (Graece Σκάμανδρος, hodie Karamanderes) est rivus antiquus Troadis in Asia Minore. Ita quidem ab hominibus appellabatur, dei vero secundum Homerum eum Xanthum vocabantIlias XX.74.. Ut pleraque flumina antiqua non tantum aqua fluente constabat sed etiam numine divino. Ita carmine vicesimo primo IliadisXXI.203-383., qui locus recentius additus esse videtur quia reverentiam erga deos non servabat, Scamander superbis Achillis verbisIlias XXI.122-135 et 184-199. commotior ac simul indignans quod immitissimam caedem Troianorum faceret  Peleidam occidere voluit. Et iam ingenti fluctu eum submersurus erat cum Hera, heroi timens, filium Hephaestum in eum immisit qui aquam igni impugnaret. Mox cum effervesceret aqua fluminis deus ut sibi parceretur precari coepit. Troianis in posterum opem laturum mox iuratus negat.

Fuit et alia fabulaː si equi Thracum regis, Rhesi nomine, Xanthi aquam bibissent ex fatorum decretis Troiam captum non iri Servius ad Aen., 1, 469 : abductique sunt equi, quibus pendebant fata Troiana, ut, si pabulo Troiano usi essent vel de Xantho Troiae fluvio bibissent, Troia perire non posset. Quomodo Diomedes illis equis potitus sit,  his verbis Vergilius indicabatː
  Nec procul hinc Rhesi niveis tentoria velis
 adgnoscit lacrimans, primo quae prodita somno       
 Tydides multa vastabat caede cruentus,
 ardentisque avertit equos in castra, prius quam
 pabula gustassent Troiae Xanthumque bibissent.Aeneis I.469-474
Secundum Hesiodum poetamTheogonia 345. flumina ut Oceanidae ad progeniem dei Oceani et eius uxoris Tethyis pertinent. Quibus Scamander ortus e nympha Idaea Teucrum, primum Troadis regem, genuitApollodori bibliotheca III.12.1-2.. At homerus Xanthum Iovis filium esse dicebatIlias XXIV.693ː Ξάνθου δινήεντος, ὃν ἀθάνατος τέκετο Ζεύς.Troiani deo tauros immolabant et vivos equos in fluctus iaciebantIlias XXI.131-2. et eorum filiae ante matrimonium virginitatem ei consecrabantAeschines (pseudo-), Epistula X.. Scamander frater Simoentis, alterius Troadis fluminis, erat cuius auxilium adversus Achillem in Iliade flagitabat.

Rivus ipse, centum chilometra longus, e monte Ida in mare Aegaeum fluit V.124.. Homerus duos fontes norat, alterum tepidum, alterum frigidumIlias XXII.145-156..
 Notae 

 Plura legere si cupis 
 P. W. Forchhammeri, prof. liter. antiq., De Scamandro commentatio, Kiliae, ex officina C. F. Mohr, 1840.
 Paul Girard, "Étude sur le gué du Scamandre dans l'Iliade", Comptes rendus des séances de l'Académie des Inscriptions et Belles-Lettres, 1913ː 406-407
 Virlet d'Aoust,	"Description topographique et archéologique de la Troade", Comptes rendus des séances de l'Académie des Inscriptions et Belles-Lettres, 1874ː 236-242
 Nexus externi 
Skamandros, in Paulys Real-Enzyklopädie der classischen Altertumswissenschaft.
 Stemma genealogicum regum Troianorum
Categoria:Mythologia Graeca
Categoria:Flumina Turciae
Categoria:Personae Iliadis
Categoria:Troas
Categoria:Tributarii Aegaei maris